Snakket med Danmark etter Trumps avlysning
Telefonsamtalen mellom utenriksministrene fant sted etter at USAs president Donald Trump avlyste statsbesøket til Danmark, opplyser talsmann i det amerikanske utenriksdepartementet Morgan Ortagus til Reuters. Trump avlyste besøket til Danmark 2. og 3. september fordi statsminister Mette Frederiksen ikke ønsket å diskutere salg av Grønland. Besøket er utsatt på ubestemt tid. Les også: Slik reagerer Danmark på Trump-avlysning: «Respektløst» og «hoderystende» Etter telefonsamtalen med Pompeo skriver Danmarks utenriksminister Jeppe Kofod på Twitter at en «ærlig, vennlig og konstruktiv samtale» bekrefter et «sterkt bånd» mellom landene. Fikk du med deg? Sjekk Trumps Grønland-spøk – USA og Danmark er nære venner og allierte med en lang historie og aktivt engasjement over hele kloden, skriver Kofod og forteller at de har avtalt å holde kontakten om tema som er av felles interesser. Talsmann Ortagus i det amerikanske utenriksdepartementet sier til Reuters at de to utenriksministrene snakket om å styrke samarbeidet med Danmark – inkludert Grønland – i Arktis. – Utenriksministeren uttrykte verdsettelse for Danmarks samarbeid som en av USAs allierte og Danmarks bidrag til å møte de felles globale sikkerhetsprioriteringene, sier han.
USAs utenriksminister Mike Pompeo har med sin danske kollega Jeppe Kofod snakket om å styrke sikkerhetssamarbeidet i Arktis – inkludert Grønland.